Ladislav Ilčić, predsjednik Hrasta, stranke koja je u srijedu objavila da zbog najavljene ratifikacije Istanbulske konvencije napušta vladajuću koaliciju i odustaje od svih pozicija u vladajućoj strukturi, potvrdio je da daje ostavku na mjesto savjetnika u Ministarstvu kulture.

"Da, naravno, to se samo po sebi podrazumijeva. Hrast i ja osobno smo više puta pokazali da su nama stavovi u politici najvažniji i da su oni mjerilo naših ponašanja, a ne bilo kakve fotelje", kazao je Ilčić na upit Hine podnosi li ostavku na mjesto savjetnika u Ministarstvu kulture, kao što je to najavio saborski zastupnik Hrasta Hrvoje Zekanović, objavljujući da ta stranka napušta vladajuću koaliciju. Podsjetimo da je prije ministarstva kulture, Ilčić grijao fotelju u Ministarstvu vanjskih i europskih poslova.

Pa je Ilčić spominjao oštro HDZ-ovo skretanje ulijevo, spomenuvši, naravno, Istanbulsku konvenciju, pa onda opet o demokršćanstvu, i tako dalje opraštajući se od još jedne fotelje.